У паняцця ёсць і іншыя значэнні, гл. Антонаўка.

**Антонаўка**, або **Антонаўка звычайная** — сартатып яблыні і восеньскі сорт яблыкаў. У Беларусі больш за 60 падсартоў.

Апісанне расліны
----------------

Дрэвы Антонаўкі высокія, доўгажывучыя (да 120 гадоў), устойлівыя да хвароб і кліматычных умоў. Дрэва марозаўстойлівае, стойкае да паршы, добра апыляецца іншымі сартамі, таксама добры апыляльнік.

Дрэвы сорту Антонаўка добра фарміруюць крону, не патрабуюць частых турбот, простыя ў абслугоўванні, спачатку плоданосяць штогадова, пасля перыядычна.

Яблык зімовы і дасягае поўнай спеласці не раней за кастрычнік або нават лістапад. У лёжцы вельмі трывалы і выдатна захоўваецца ўсю зіму і нават да ліпеня наступнага года, чым і тлумачыцца вялікі попыт на яго ў гандляроў садавінай у часы, калі прамысловыя спосабы захоўвання садавіны не былі шырока распаўсюджаны.

Апісанне пладоў
---------------

Антонаўка. «Атлас пладоў» пад рэдакцыяй Адама Грабніцкага, 1906
Плады звычайна кіславатыя, вялікія памерам (100—150 грамаў), розных колераў, захоўваюцца каля 3-х месяцаў. Велічынёй саступаюць толькі нямногім сартам яблык, афарбаваны ў зелянява-жоўты, а ў перыяд поўнай спеласці -- у светла-жоўты колер; часам на сонечным баку плод мае чырванавата-жоўтае адценне. Скурка ў гэтага яблыка гладкая, мякаць сакавітая, на дрэве вельмі кіслыя, але пасля ляжання даволі прыемнага кісляватага смаку.

Ужыванне пладоў
---------------

Сорт кансервуюць і ўжываюць для прыгатавання соусаў, павідла. З антонаўкі вырабляюць пасцілу, жэле, варэнне, мармелад. Скрылікамі антонаўкі начыняюць здобную выпечку. Таксама з пладоў Антонаўкі вырабляюць віно і сідр. Добра зарэкамендавалі сябе мочаныя плады  (руск.) (бел.. Антонаўку ўжываюць у дыеце немаўлят  (руск.) (бел. а таксама пры пахудзенні  (руск.) (бел..

У культуры
----------

### У літаратуры

У «Зямлі пад белымі крыламі» Уладзімір Караткевіч так згадваў гэтыя яблыкі:

|  |  |  |
| --- | --- | --- |
| "| Ідзеш восенню садам, убачыш забыты яблык, адкусіш ад яго, халоднага, укрытага сцюдзёнай расою, — нібы дзесяць год скінеш з плячэй | "|

### У філатэліі

Паштовая марка Расіі
У 2019 годзе Пошта Расіі выпусціла паштовую марку з выявай Антоўнаўкі.

Крыніцы
-------

1. ↑  *сегодня, СБ-Беларусь*. По популярности среди плодовых культур, конечно, это яблоня, а среди ее сортов — антоновка (руск.)  **(нявызн.)**?. *www.sb.by* (18 кастрычніка 2013). Праверана 20 студзеня 2024.
2. ↑  яблыкі Антонаўка – калі трэба збіраць?  (бел.).
3. ↑  *Шыдлоўская, Яна*. Ад слуцкай бэры да каштэлі. Гісторыя беларускіх сартоў яблык і груш  (бел.). *Радыё Свабода* (18 верасня 2019). Праверана 20 студзеня 2024.
4. ↑  Яблоня Антоновка (классический) (англ.). *semena.by*. Праверана 20 студзеня 2024.
5. 1 2  Антоновка // Энциклопедический словарь Брокгауза и Ефрона: В 86 томах (82 т. и 4 доп.) (руск.). — СПб. 1890—1907.
6. ↑  Антонаўка супраць «трапіканкі» — Ляховичи. Ляховичский вестник. Ляхавiцкi веснiк. Новости города Ляховичи Брестской области (руск.)  **(нявызн.)**? (20 верасня 2016). Праверана 20 студзеня 2024.
7. ↑  *Шыдлоўская, Яна*. Ад слуцкай бэры да каштэлі. Гісторыя беларускіх гатункаў яблык і груш  (бел.). *Радыё Свабода* (18 верасня 2019). Праверана 20 студзеня 2024.
8. ↑  *Беларусь, Sputnik*. Яблычны сыр і квашанне пад смажаніну: як нарыхтоўвалі яблыкі стагоддзі таму (руск.). *Sputnik Беларусь* (1 снежня 2019). Праверана 20 студзеня 2024.
9. ↑  Яблоня Антоновка (классический) (англ.). *semena.by*. Праверана 20 студзеня 2024.
10. ↑  *Шыдлоўская, Яна*. Ад слуцкай бэры да каштэлі. Гісторыя беларускіх гатункаў яблык і груш  (бел.). *Радыё Свабода* (18 верасня 2019). Праверана 20 студзеня 2024.